সমুদ্রের তীরে উঠে আসা অতিকায় একটি মাছকে কেন্দ্র করে চাঞ্চল্য ছড়াল সোশ্যাল মিডিয়ায়! অস্ট্রেলিয়ার কুইন্সল্যান্ডের সমুদ্রতীরে পাওয়া গিয়েছে মাছটিকে। 
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, মাছটির ওজন প্রায় ১৫০ কেজি। উচ্চতা প্রায় ৫ ফুট! 

এই বিষয়ে অন্যান্য খবর

৯ কোটি বছর পাথরে আটকে ‘মৎস্যাবতার’! মুক্তি দিল কে


ওই প্রতিবেদন থেকে জানা যাচ্ছে, স্বামী জন লিন্ডহোমের সঙ্গে হেঁটে আসছিলেন স্ত্রী রিলে লিন্ডহোম। তখনই ওই দম্পতি ডাউন মুর পার্ক সমুদ্র সৈকতে হাঁটার সময়ে আচমকাই আবিষ্কৃত হয় মাছটি। রিলে লিন্ডহোম পেশাগত ভাবে সারা জীবন মৎস ব্যবসার কাজই করেছেন। কিন্তু তাঁর বক্তব্য, এই মাছটির মতো মাছ তিনি কোনওদিন দেখেননি। অনেক বড় বড় মাছ তিনি সারা জীবনে দেখেছেন, কিন্তু এমন বিচিত্র মাছ কখনও দেখেননি। 
পরে তিনি ফেসবুকে ওই মাছের ছবি শেয়ার করতেই তা ভাইরাল হয়ে যায়। মাছটিকে ‘মনস্টার ফিশ’ বা ‘রাক্ষুসে মাছ’ বলে ডাকছেন নেটিজেনরা।
তবে অনেকের ধারণা, মাছটি যেহেতু মৃত, তাই তাতে খানিক বিকৃতি এসে গিয়েছে। তাই মাছটিকে এমন অদ্ভুত দেখাচ্ছে। এখনও অধরা তার পরিচয়।